5ί9Π3ΐυΓθ ΝοΙ 


ΙοοβΙίοη: ΑΟτ^δ, ΕΙΙίπϊΚο 
ΤγροοΓθΠο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



9157 



30 Οκτωβρίου 2018 


ΤΕΥΧΟΣ ΤΡΙΤΟ 


Αρ 


. Φύλλου 1269 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Αριθμ. 1718036969/23 -07-2018 

Προκήρυξη μίας (1) θέσης καθηγητή πρώτης 
βαθμίδας του Τμήματος Νοσηλευτικής της Σχο¬ 
λής Επιστημών Υγείας του Εθνικού και Καποδι- 
στριακού Πανεπιστημίου Αθηνών με γνωστικό 
αντικείμενο «Ψυχιατρική (Γενική - Κοινωνική)». 

Ο Πρύτανηςτου Εθνικού και Καποδιστριακού Πανεπι¬ 
στημίου Αθηνών μετά από εισήγηση της Συνέλευσης του 
Τ μήματος Νοσηλευτικής (συν. 18.5.2018), λαμβάνοντας 
υπόψη την από 3/4/2018 αίτηση εξέλιξης καθηγητή και 
σύμφωνα με: 

1) το αρθ. 15 παρ.15 (ζ), 21 παρ. 2 (ιδ) και αρθ. 84 παρ. 10 
τουν. 4485/2017(114 Α'), 

2) το αρθ. 19 του ν. 4009/2011 (195 Α') όπως ισχύει με 
το αρθ. 70 του ν.4386/2016 και το άρθρο τέταρτο του 
ν. 4405/2016, το αρθ. 30 του ν.4452/2017 και το αρθ. 9 
τουν. 4521/2018, 

3) την παρ. 2 του Κεφαλαίου Α' του άρθρου 6 του 
ν. 2083/1992 (159 Α') όπως αντικαταστάθηκε μετην παρ. 1 
του άρθρου 23 του ν. 3549/2007 (69 Α'), 

4) τη Φ.122.1/6/14241 /Ζ2/27-1 -2017 απόφαση του 
Υπουργού Παιδείας, Έρευνας και Θρησκευμάτων 
(ΦΕΚ 225/31-1-17 τ.Β'), 

5) το π.δ.134/1999(132 Α'), 

6) το π.δ. 85/2013 (124 Α'), 

7) το αριθμ. Φ. 122.1 /43/55760/Ζ2/4-4-18 έγγραφο 
του Υπουργείου Παιδείας, Έρευνας και Θρησκευμάτων, 
προκηρύσσει (ανοιχτή προκήρυξη) την πλήρωση μίας 
(1) θέσης καθηγητή, ως εξής: 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗ¬ 
ΝΩΝ 

ΣΧΟΛΗ ΕΠΙΣΤΗΜΩΝ ΥΓΕΙΑΣ 

ΤΜΗΜΑ ΝΟΣΗΛΕΥΤΙΚΗΣ 

ΤΟΜΕΑΣ ΨΥΧΙΚΗΣ ΥΓΕΙΑΣ ΚΑΙ ΕΠΙΣΤΗΜΩΝ ΣΥΜΠΕ¬ 
ΡΙΦΟΡΑΣ 

- Μία (1) θέση καθηγητή πρώτης βαθμίδας με γνωστι¬ 
κό αντικείμενο «Ψυχιατρική (Γενική -Κοινωνική)». 


Συνοπτική περιγραφή του επιστημονικού πεδίου της 
υπό πλήρωση θέσης: 

Το γνωστικό αντικείμενο «Ψυχιατρική (Γενική - Κοινω¬ 
νική)» αφορά την απόκτηση γνώσεων στην Ψυχοπαθο¬ 
λογία του Ενηλίκου με ιδιαίτερη έμφαση στην Ψυχιατρική 
Σημειολογία και ταΤαξινομικά Συστήματα, όσον αφορά 
τα Ψυχιατρικά Σύνδρομα, τις Διαταραχές Προσωπικότη¬ 
τας, τα Οργανικά Ψυχοσύνδρομα, την προσαρμοστική 
ικανότητα του ασθενούς. Έμφαση δίδεται επίσης στην 
Ψυχιατρική εξέταση του ασθενούς, την θεραπευτική σχέ¬ 
ση και συμμαχία με τον ασθενή. Επίσης ασχολείται με την 
Θεωρία και την Πράξη της Κοινωνικής Ψυχιατρικής, που 
αφορά τα άτομα που νοσούν από μια ψυχική διαταραχή 
σε οξεία ή χρόνια μορφή. Δίνεται ιδιαίτερη έμφαση στις 
έννοιες της Πρωτογενούς, Δευτερογενούς και Τριτογε- 
νούς Πρόληψης σε συνδυασμό με την Πρωτοβάθμια, 
Δευτεροβάθμια καιΤριτοβάθμια Περίθαλψη. Μελετά τις 
έννοιες της χρονιότητας, του ιδρυματισμού, της λειτουρ¬ 
γικότητας και της πρόκλησης μειονεξιών ανικανότητας 
και αναπηρίας. Έμφαση επίσης δίδεται στην Αποκατά¬ 
σταση των χρονιών ασθενών, παρέχοντας γνώσεις για 
την διαδικασία εφαρμογών της μεταβατικής φάσης της 
αποκατάστασης και της κύριας φάσης της αποκατάστα¬ 
σης (κοινωνικής, στεγαστικής και επαγγελματικής). 

Καλούνται οι ενδιαφερόμενοι να εγγραφούν ως 
υποψήφιοι και να υποβάλουν ηλεκτρονικά στο πλη¬ 
ροφοριακό σύστημα ΑΠΕΛΛΑ (διαδικτυακή διεύθυνση 
Γιΐΐρ5://3ρθΙΐ3.ιηίηθάυ.9ον.9Γ): 

α) αίτηση υποψηφιότητας μέσα σε αποκλειστική προ¬ 
θεσμία δύο (2) μηνών από την ημερομηνία του εγγρά¬ 
φου της ανακοίνωσης της δημοσίευσης της προκήρυξης 
στον ημερήσιο τύπο και 

β) όλα τα αναγκαία για την κρίση δικαιολογητικά. 

Ως τέτοια νοούνται υποχρεωτικά: 

1. Αντίγραφο δελτίου αστυνομικής ταυτότητας ή 
διαβατηρίου. 

2. Βιογραφικό σημείωμα. 

3. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας. 

4. Διδακτορική διατριβή και άλλες επιστημονικές δη¬ 
μοσιεύσεις και αναλυτικό υπόμνημα αυτών. 

■ Οι άρρενες υποψήφιοι οφείλουν να καταχωρίσουν 
υπεύθυνη δήλωση του ν. 1599/1986 όπου δεσμεύονται 
ότι θα έχουν εκπληρώσει τις στρατιωτικές τους υπο¬ 
χρεώσεις ή θα έχουν απαλλαγεί νόμιμα από αυτές πριν 
την έκδοση της Πρυτανικής Πράξης διορισμού τους.Το 
κώλυμα της μη εκπλήρωσης των στρατιωτικών υπο¬ 
χρεώσεων δεν ισχύει για πολίτες κράτους - μέλους της 
Ευρωπαϊκής Ένωσης, στο οποίο δεν προβλέπεται όμοιο 
κώλυμα διορισμού. 

• Οι πολίτες κρατών-μελών της Ε.Ε. οφείλουν να υπο¬ 
βάλουν, εκτός των πιο πάνω δικαιολογητικών και πτυχίο 
ή μεταπτυχιακό τίτλο σπουδών Ελληνικού Α.Ε.Ι. ή απο¬ 
λυτήριο Ελληνικού Λυκείου ή εξαταξίου Γυμνασίου ή πι¬ 
στοποιητικό ελληνομάθειας Γ1 επιπέδου από το Κέντρο 
Ελληνικής Γλώσσας, από το οποίο θα αποδεικνύεται η 
πλήρης γνώση και άνετη χρήση της ελληνικής γλώσσας. 

• Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

•Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασηςτύπου 
Α' θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 

• Οι γνωματεύσεις (α) παθολόγου ή γενικού ιατρού 
και (β) ψυχιάτρου, είτε του δημοσίου είτε ιδιωτών, υπο¬ 
βάλλονται από τους υποψηφίους στην υπηρεσία που 
θα προβεί στην έκδοση της τελικής πράξης διορισμού. 

Οι αιτήσεις υποψηφιότητας και τα απαιτούμενα δι- 
καιολογητικά υποβάλλονται αποκλειστικά και μόνο 
ηλεκτρονικά σύμφωνα με την ανωτέρω διαδικασία. 
Η μη υποβολή της κατά τα ανωτέρω αίτησης εντός της 
ταχθείσης από την προκήρυξη προθεσμίας συνιστά λόγο 
απαραδέκτου της αίτησης. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Ιουνίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ 

Αριθμ. Φε.16α/11309 

Προκήρυξη πλήρωσης δύο (2) θέσεων μελών 
Διδακτικού Ερευνητικού Προσωπικού (Δ.Ε.Π.) 
του Πανεπιστημίου Δυτικής Αττικής. 

Ο Πρόεδρος της Διοικούσας Επιτροπής του Πανεπι¬ 
στημίου Δυτικής Αττικής, έχοντας υπόψη: 


1. Τις διατάξεις του ν.4521/2018 (ΦΕΚ 38/τ.Α7 
02.03.2018) «Ιδρυση Πανεπιστημίου Δυτικής Αττικής και 
άλλες διατάξεις». 

2. Τις διατάξεις του άρθρων 15,16,17 του ν.1404/1983 
(ΦΕΚ 173/τ.Α ), όπως αντικαταστάθηκαν αντίστοιχα με 
τα άρθρα 2, 3 και 4α’ του ν. 2916/2001 (ΦΕΚ 114/τ.Α'), 
συμπληρώθηκαν και τροποποιήθηκαν με το άρθρο 3 του 
ν. 3027/2002 (ΦΕΚ 152/τ.Α'), το άρθρο 8 του ν. 3404/2005 
(ΦΕΚ 260/τ.Α') και το άρθρο 20 του ν. 3794/2009 
(ΦΕΚ 156/τ.Α'). 

3. Τις διατάξεις του ν.2431/1996 (ΦΕΚ 175/τ.Α') «Διο¬ 
ρισμός ή πρόσληψη πολιτών της Ευρωπαϊκής Ένωσης 
στη Δημόσια Διοίκηση». 

4. Τις διατάξεις του άρθρου 11 του ν. 3833/2010 
(ΦΕΚ40/τ.Α') «Προστασία της Εθνικής Οικονομίας - Επεί¬ 
γοντα μέτρα για την αντιμετώπιση της δημοσιονομικής 
κρίσης» όπως ισχύει. 

5. Τις διατάξεις των άρθρων 18 και 19 και των παρ. 3, 
4,5 και 6 του άρθρου 78 του ν. 4009/2011 (ΦΕΚ 195/τ.Α') 
«Δομή, Λειτουργία, Διασφάλιση της Ποιότητας των 
Σπουδών και Διεθνοποίηση των Α.Ε.Ι», όπως τροποποι¬ 
ήθηκαν και ισχύουν. 

6. Τις διατάξεις του άρθρου 70 του ν. 4386/2016 (ΦΕΚ 
83/τ.Α') «Ρυθμίσεις για την έρευνα και άλλες διατάξεις» 
όπως τροποποιήθηκε με τις διατάξεις του τετάρτου άρ¬ 
θρου του ν. 4405/2016 (ΦΕΚ129/Α') «Ρυθμίσεις θεμάτων 
προκηρύξεων και εκλογής Καθηγητών των Α.Ε.Ι». 

7. Τις διατάξειςτων άρθρων 21 παρ. 2 εδάφιο ιδ'και 84 
παρ. 9 και 10 του ν. 4485/2017 (ΦΕΚ 114/τ.Α'). 

8. Τις διατάξεις της παρ. 1 του άρθρου 30 του 
ν.4452/2017 (ΦΕΚ 17/τ.Α') «Ρύθμιση θεμάτων του Κρα¬ 
τικού Πιστοποιητικού Γλωσσομάθειας, της Εθνικής 
Βιβλιοθήκης της Ελλάδας και άλλες διατάξεις». 

9. Τις διατάξεις του π.δ. 134/1999 (ΦΕΚ132/τ./Α') 
«Διορισμός ή πρόσληψη πολιτών της Ευρωπαϊκής Ένω¬ 
σης στα Α.Ε.Ι,Τ.Ε.Ι και λοιπά Νομικά Πρόσωπα Δημοσίου 
Δικαίου και Δημόσιες ΥπηρεσίεςτουχώρουΤριτοβάθμιας 
Εκπαίδευσης αρμοδιότητας του ΥΠΕΠΘ». 

10. Το με αριθμ. ΔΙΠΠ/Φ.ΕΠ.11/85/8044/06.05.2011 
έγγραφο του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης με θέμα «Προκηρύ¬ 
ξεις εξέλιξης μελών ΔΕΠ Πανεπιστημίων, Ε.Π Τ.Ε.Ι και 
ΑΣΠΑΙΤΕ». 

11. Τη Φ. 122.1/14241 /Ζ2/27.1.2017(ΦΕΚ 225/τ.Β7 
31.1.2017) υπουργική απόφαση «Διαδικασία συγκρότη¬ 
σης Εκλεκτορικών Σωμάτων, ρύθμιση θεμάτων εκλογής 
και εξέλιξης καθηγητών κλπ. - Ανάπτυξη και λειτουργία 
ηλεκτρονικού συστήματος ολοκληρωμένης διαχείρισης 
διαδικασιών εκλογής και εξέλιξης καθηγητών κ.λπ.». 

12. Τη Φ.122.1/88/119483/Ζ2/20.7.2016 εγκύκλιο 
του Τμήματος Α' Κύριου Διδακτικού Προσωπικού 
του ΥΠ.Π.Ε.Θ «Οδηγίες εφαρμογής του ν. 4369/2016 
(ΦΕΚ 27/ Α'), του ν. 4386/2016 (ΦΕΚ 83/ Α') και του 
ν. 4405/2016 (ΦΕΚ 129/Α>. 

13. Το με αριθμ. Φ.122.1/43/55760/Ζ2/4-4-2018 
έγγραφο του Τμήματος Α' Κύριου Διδακτικού Προ¬ 
σωπικού του ΥΠ.Π.Ε.Θ «Παρέχονται διευκρινίσεις - 
ν.4521/2018». 







Τεύχος Γ' 1269/30.10.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

14. Τις αιτήσεις δύο (2) μελών Δ.Ε.Πτου Πανεπιστημίου 
Δυτικής Αττικής για εξέλιξη σε ανώτερη βαθμίδα με 
ανοικτή διαδικασία [Οι εν λόγω αιτήσεις είχαν υποβληθεί 
πριν τη δημοσίευση του ν. 4521/2018 (ΦΕΚ 38/τ.Α') με 
συνέπεια, σύμφωνα με τα οριζόμενα στις διατάξεις των 
άρθρων 4 παρ. 2 περίπτωση ζ' και 9 παρ. 3 του ν. 4521/ 
2018, να έχουν εφαρμογή οι διατάξεις που ίσχυαν κατά 
την υποβολή των αιτήσεων, συμπεριλαμβανομένων και 
των διατάξεων του άρθρου 15 του ν. 1404/1983]. 

15. Τις εισηγήσεις των Συνελεύσεων των αντίστοιχων 
Τμημάτων και Κοσμητειών. 

16. Το γεγονός ότι υπάρχουν κενές οργανικές θέσεις. 

17. Τη με αριθμ. Φ.16/161230/Ζ2/27-9-2018 υπουργική 
απόφαση με την οποία εγκρίθηκε η πίστωση για την προ¬ 
κήρυξη δύο (2) θέσεων μελών Δ.Ε.Π του Πανεπιστημίου 
Δυτικής Αττικής. 

18. Το με αριθμ. Φ16/161922/Ζ2/28-9-2018 έγγραφο 
του Τμήματος Α' Κύριου Διδακτικού Προσωπικού του 
ΥΠ.Π.Ε.Θ με θέμα: «Ανακοίνωση έγκρισης πίστωσης για 
την προκήρυξη 2 θέσεων Καθηγητών του Πανεπιστημίου 
Δυτικής Αττικής». 

19. Τη με αριθμ. 38008/Ζ1/6.3.2018 (ΦΕΚ 117/ 
τ. Υ.Ο.Δ.Δ/6.3.2018) απόφαση του Υπουργού Παιδείας, 
Έρευνας και Θρησκευμάτων με θέμα: «Σύσταση - Συ¬ 
γκρότηση - Ορισμός Μελών της Διοικούσας Επιτροπής 
του Πανεπιστημίου Δυτικής Αττικής κ.λπ.», με την οποία 
ορίσθηκε Πρόεδρος της Διοικούσας Επιτροπής του Πα¬ 
νεπιστημίου Δυτικής Αττικής, προκηρύσσουμε: 

Την πλήρωση των παρακάτω δύο (2) θέσεων μελών 
Διδακτικού Ερευνητικού Προσωπικού (Δ.Ε.Π): 

ΣΧΟΛΗ ΕΠΙΣΤΗΜΩΝ ΥΓΕΙΑΣ ΚΑΙ ΠΡΟΝΟΙΑΣ 

ΤΜΗΜΑ ΝΟΣΗΛΕΥΤΙΚΗΣ 

Β' ΤΟΜΕΑΣ ΜΑΘΗΜΑΤΩΝ «ΠΑΘΟΛΟΓΙΚΗΣ -ΧΕΙΡΟΥΡ¬ 
ΓΙΚΗΣ ΝΟΣΗΛΕΥΤΙΚΗΣ» 

Μία (1) θέση βαθμίδας Επίκουρου Καθηγητή με γνω¬ 
στικό αντικείμενο: «Καρδιολογική Νοσηλευτική». 

ΣΧΟΛΗ ΜΗΧΑΝΙΚΩΝ 

ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ 

Μία (1) θέση βαθμίδας Αναπληρωτή Καθηγητή με 
γνωστικό αντικείμενο: «Αποτίμηση Σεισμικής Συμπε¬ 
ριφοράς Υφισταμένων Τοιχοπληρωμένων Κατασκευών 
Οπλισμένου Σκυροδέματος μέσω Ανελαστικών Στατικών 
και Δυναμικών Αναλύσεων Αυξανόμενης Έντασης». 

Προϋπόθεση για την εκλογή σε θέση μέλους Δ.Ε.Π 
όλων των βαθμιδών είναι η κατοχή διδακτορικού διπλώ¬ 
ματος και η συνάφεια αυτού ή του εν γένει ερευνητικού, 
επιστημονικού, διδακτικού, κλινικού ή καλλιτεχνικού έρ¬ 
γου των υποψηφίων με το γνωστικό αντικείμενο της προς 
πλήρωση θέσης (σχετ. η με αριθμ. Φ.122.1/88/119483/ 
Ζ2/20-7-2016 εγκύκλιος του Τμήματος Α' Κύριου Διδα¬ 
κτικού Προσωπικού του ΥΠ.Π.Ε.Θ). 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση - κατατίθεται ηλεκτρονικά, μέσω της εφαρ¬ 
μογής ΑΠΕΛΛΑ, στη διαδικτυακή διεύθυνση: Ιτΐΐρϊ:// 
3ρθΙΐ3.ιπίηθάυ.9ον.9Γ/ 


2. Πτυχία και τίτλοι σπουδών των υποψηφίων. 

3. Διδακτορική Διατριβή, όπου αυτή απαιτείται ως 
προσόν. 

4. Βιογραφικό Σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας κ.λ.π.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή 
διαβατηρίου. 

8. Πιστοποιητικό του αρμοδίου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α' του αρμόδιου Στρατολογι¬ 
κού Γραφείου από το οποίο να προκύπτει ότι ο ενδιαφε¬ 
ρόμενος δεν έχει στρατολογική ή χρηματική υποχρέω¬ 
ση και το οποίο θα αναζητηθεί αυτεπάγγελτα από την 
Υπηρεσία πριν από την ορκωμοσία, σύμφωνα με την 
αρ. ΔΙΑΔΠ/Α/16425/25.6.2007 (ΦΕΚ 1055/τ.Β 727.6.2007) 
κοινή υπουργική απόφαση. Με υπεύθυνη δήλωση του 
ν.1599/1986 οι υποψήφιοι που δεν έχουν εκπληρώσει 
τις στρατιωτικές τους υποχρεώσεις ή δεν έχουν απαλ¬ 
λαγεί νόμιμα από αυτές κατά το χρόνο υποβολής της 
υποψηφιότητάς τους, δεσμεύονται ότι θα προσκομίσουν 
τα σχετικά δικαιολογητικά πριν την έκδοση της πράξης 
διορισμού τους. Το κώλυμα της μη εκπλήρωσης των 
στρατιωτικών υποχρεώσεων δεν ισχύει για πολίτες κρά- 
τους-μέλουςτης Ευρωπαϊκής Ένωσης, για τους οποίους 
δεν προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρή¬ 
σης που θα αναζητηθεί αυτεπάγγελτα από την υπηρε¬ 
σία πριν από την ορκωμοσία, σύμφωνα με την αριθμό 
ΔΙΑΔΠ/Α/22863/16.10.2006 (ΦΕΚ 1551 /τ.Β723.10.2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν.1599/1986 ότι δεν κατέ¬ 
χουν άλλη θέση και δεν έχουν άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 12 
θα κατατεθούν μόνο από τους υποψήφιους οι οποίοι θα 
εκλεγούν σε θέσεις Δ.Ε.Π κατά την ημέρα της ορκωμο¬ 
σίας τους. 

Όλα τα δικαιολογητικά πρέπει να είναι ευκρινή φω¬ 
τοαντίγραφα των πρωτοτύπων εγγράφων που εκδόθη- 
καν από τις υπηρεσίες και τους φορείς της περίπτωσης 
α' της παρ. 2 του άρθρου 1 του ν.4250/2014 (ΦΕΚ 74/ 
τ.Α'/26.3.2014) ή ακριβή αντίγραφά τους. Ομοίως γίνο- 

νται υποχρεωτικά αποδεκτά ευκρινή φωτοαντίγραφα 
από: α) αντίγραφα ιδιωτικών εγγράφων τα οποία έχουν 
επικυρωθεί από δικηγόρο, β) τα πρωτότυπα όσων ιδιωτι¬ 
κών εγγράφων φέρουν επίσημη θεώρηση και γ) αντίγρα¬ 
φα εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών του Εκλεκτορικού Σώματος 
και της Τριμελούς Εισηγητικής Επιτροπής, καθ' όλη τη 
διάρκεια της διαδικασίας επιλογής. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο Ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειας Δ' επιπέδου από το Κέντρο Ελληνικής Γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της ελληνικής γλώσσας. 


Οι αιτήσεις των υποψηφίων μαζί με όλα τα αναγκαία 
για την κρίση δικαιολογητικά υποβάλλονται ηλεκτρο¬ 
νικά μέσω του ηλεκτρονικού συστήματος «ΑΠΕΛΛΑ», 
εντός των προθεσμιών που ορίζονται στην κείμενη 
νομοθεσία. 

Δικαιολογητικά που έχουν ήδη καταχωρίσει οι υπο¬ 
ψήφιοι κατά την εγγραφή τους στο γενικό μητρώο και 
δεν χρήζουν επικαιροποίησης, εξαιρούνται από την εκ 
νέου ηλεκτρονική υποβολή. 

Συμπλήρωση(ηλεκτρονικά) των δικαιολογητικών της 
προκήρυξης μετά την κατάθεση των αιτήσεων υποψη¬ 
φιότητας, επιτρέπεται μόνο εάν πρόκειται για διασαφη- 
νιστικά στοιχεία που ζητήθηκαν συμπληρωματικά από 
τα μέλη του Εκλεκτορικού Σώματος ή από τα μέλη της 
Τριμελούς Εισηγητικής Επιτροπής και αφορούν σε δικαιο- 
λογητικά που κατατέθηκαν εμπρόθεσμα. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αιγάλεω, 22 Οκτωβρίου 2018 

Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 

